P6_TA(2006)0322
Somaalia
Euroopa Parlamendi resolutsioon Somaalia kohta
Euroopa Parlament,
—võttes arvesse oma eelnevaid resolutsioone olukorra kohta Somaalias;
—võttes arvesse Euroopa Liidu Nõukogu välis- ja julgeolekupoliitika kõrge esindaja hr Solana ja volinik
Louis Micheli eelnevaid avaldusi Somaalia kohta;
—võttes arvesse Somaalia presidendi Abdullahi Yusuf Ahmedi ja komisjoni presidendi Manuel Barroso,
Somaalia peaministri Ali Mohamed Ghedi ja volinik Louis Micheli poolt Brüsselis 28. märtsil 2006 allkir-jastatud vastastikuse mõistmise memorandumit;
—võttes arvesse kodukorra artikli 115 lõiget 5,
A. olles mures pikaajalise kodusõjaolukorra pärast Somaalias ning selle mõjude pärast rahu- ja lepitusprot-
sessile nimetatud riigis, samuti julgeoleku ja stabiilsuse pärast Aafrika Sarve piirkonnas tervikuna;
B. arvestades, et 4. juunil 2006 võtsid Islami kohtute Liidu relvarühmitused suure osa Lõuna-Somaaliast —
sealhulgas pealinna Mogadishu —oma kontrolli alla, kihutades minema hõimupealikud, kes olid kontrol-
linud Mogadishut alates aastast 1991, mil Muhammad Siyad Barre keskvalitsus kukutati;
C. arvestades, et Somaalias ei ole kahjuks rohkem kui 15 aastat olnud toimivat keskvalitsust ja Islami
Kohtute Liit on hakanud oma kontrolli all olevates piirkondades looma radikaalseid islamikohtuid
eesmärgiga haarata võim; arvestades siiski, et klannilojaalsuse tõttu pinge säilib;
D. arvestades, et ÜRO Julgeolekunõukogu on nõudnud riikliku julgeolekukava vastuvõtmist vastusena
Aafrika Liidu palvele tühistada osaliselt relvaembargo, mis võimaldab üksnes ÜRO mandaadi all tegutsevarahuvalvemissiooni toetamist;
E. arvestades kartusi, et Islami Kohtute Liit hõlmab rühmitusi, mida on süüdistatud sidemetes Al-Qaida ja
rahvusvahelise terrorismiga, mis võib ohustada mitte üksnes naaberriikide vaid ka Euroopa Liidu ja
ülejäänud maailma julgeolekut;
F. arvestades, et Araabia Liiga algatas 22. juunil 2006 Hartumis dialoogi föderaalsete üleminekuinstitutsioo-
nide ja Islami Kohtute Liidu vahel, mille käigus föderaalne üleminekuvalitsus tunnustas Islami KohtuteLiidu „reaalsust”, kes vastukäiguna tunnustas valitsuse „legaalsust”; arvestades, et mõlemad pooled leppisid
seejuures kokku mitte sõdida üksteise vastu, vaid jätkata dialoogi rahu ja leppimise saavutamiseks;
G. arvestades, et Islami Kohtute Liidu hiljutine kohtumine USA ametiisikutega Hartumis avas uued välja-
vaated usaldust suurendavatele meetmetele erinevate osapoolte hulgas,13.12.2006 C 303 E/874 Euroopa Liidu Teataja
Neljapäev, 6. juuli 2006ET
1. mõistab teravalt hukka hiljutise lahingutegevuse Mogadishus ja selle ümbruses ning sündmused Jowharis
ja mujal riigis, mille tulemusel kaotas elu palju Somaalia tsiviilisikuid ning Rootsi vabakutselise fotograafi
Martin Adleri tapmise Islami Kohtute Liitu toetaval rahvakogunemisel;
2. kutsub kõiki asjaomaseid pooli üles hoiduma igasugusest tegevusest, mis võiks praegust olukorda
pingestada, jätkama dialoogi teed ja laiendama vajalikku koostööd föderaalse üleminekuvalitsuse ja parla-mendi kui Somaalia legitiimsete keskvalitsusasutustega, mille tegevust reguleerib föderaalse üleminekuhartaraamistik;
3. püsib arvamusel, et kui rahvusvaheline üldsus tunnustab üleminekuinstitutsioonide ainulegitiimsust,
tuleb neile kuni Somaalia kodanikele vabade valimiste läbiviimiseni anda vajalikud vahendid, et luua vaja-likud institutsioonid, nagu näiteks politseijõud;
4. toetab Aafrika Liidu, Araabia Liiga ja valitsustevahelise arenguorganisatsiooni algatusi —kaasa arvatud
valitsustevahelise arenguorganisatsiooni ministrite nõukogu 13. juunil 2006 Nairobis toimunud erakorralisel
istungil avaldatud kommünikeed —ning nende keskset rolli püüdlustes, mis on suunatud rahu- ja lepitus-
protsessi säilitamisele Somaalias;
5. nõuab tungivalt, et föderaalsed üleminekuinstitutsioonid ja Islami Kohtute Liit täidaksid täielikult oma
kohustusi Hartumis algatatud dialoogi ellurakendamisel;
6. kutsub hiljuti moodustatud rahvusvahelist Somaalia siderühma —kuhu kuuluvad Aafrika Liit, ÜRO,
Euroopa Liit, Ameerika Ühendriigid, Rootsi, Norra, Itaalia, Tansaania ja teised —üles poliitiliste meetmete
suurema kooskõlastamise kaudu rahvusvahelise üldsuse liikmete hulgas keskenduma küsimustele, mispuudutavad valitsemist ja institutsioonide loomist, humanitaarabi kogu Somaalia inimestele ning piirkond-liku stabiilsuse ja julgeoleku parandamist;
7. kutsub Euroopa Liitu —kooskõlastades tegevust Aafrika Liiduga ning tehes tihedat koostööd valitsuste-
vahelise arenguorganisatsiooni ja Araabia Liigaga —pakkuma vajalikku poliitilist, finants- ja logistilist tuge
rahuprotsessi hõlbustamiseks, kaasa arvatud Aafrika Liidu rahuvalvemissiooni elluviimiseks, mida kinnitati
veel kord Aafrika Liidu hiljutisel tippkohtumisel juulis 2006;
8. kutsub rahvusvahelist üldsust, ja eriti ELi, üles suurendama humanitaarabi andmist riigisiseselt ümbera-
sustatud isikutele ja abivajavale elanikkonnale;
9. kutsub kõiki asjaomaseid pooli üles austama rahvusvahelist humanitaarõigust ja võimaldama abiasutus-
tele juurdepääsu abivajavale elanikkonnale ning tagama humanitaartöötajate kaitset;
10. nõuab tungivalt ÜRO 1992. aastal Somaalia vastu kehtestatud relvaembargo ranget kohaldamist ja
jälgimist, mille vastu näidatakse üles vähe austust ja nõuab, et embargo osaline tühistamine ei oleks mingilviisil seotud võimaliku ÜRO mandaadi all läbi viidava rahuvalvemissiooniga;
11. teeb presidendile ülesandeks edastada käesolev resolutsioon nõukogule, komisjonile, ÜRO, Aafrika
Liidu ja valitsustevahelise arenguorganisatsiooni peasekretäridele, Somaalia föderaalse üleminekuvalitsusepresidendile, Islami Kohtute Liidu esimehele ning Aafrika Liidu parlamendile.13.12.2006 C 303 E/875 Euroopa Liidu Teataja
Neljapäev, 6. juuli 2006ET